da en da nl ca da da de es da da da da da da da da da da da da da da da da da da da da da fi da es da da de da da da en da da da da de da da en da da da da da da fi da da da da da da de da da da da da da da da da da da da da nl da en da da es nl da
Nye tal for stressramte unge er chokerende høje | Psykiatrifonden
8.6.2022 05:00:00 CEST | Psykiatrifonden
Ny undersøgelse blandt 1.870 unge viser, at mere end hver fjerde har opsøgt læge eller været frameldt studie på grund af stress. Det kalder på handling, mener Ungetrivselsrådet – et bredt netværk af 18 organisationer i Danmark, der alle arbejder med unge.
Trods politiske hjælpepakker til bedre trivsel blandt unge er antallet af alvorligt stressramte unge alarmerende højt.
Blandt de 15-30 årige er det 28 %, som har haft så alvorlige stresssymptomer, at de enten har opsøgt læge eller ligefrem har været sygemeldt fra deres uddannelse. Det viser en ny undersøgelse fra Ungetrivselsrådet, som er et netværk af 18 forskellige organisationer, der på landsplan arbejder med unge. Undersøgelsen omfatter hele landet, og 1.870 unge har deltaget i undersøgelsen.
”Det er et så højt tal, at det overgår vores værste anelser om, hvor pressede og stressede unge i dag føler sig. Vi ved godt, unge er pressede over at skulle fuldføre deres studier hurtigt, og at der hviler et tungt karakterpres, men at en fjerdedel af de unge balancerer på randen af sygdom eller bliver sygemeldt fra studierne – det er helt vildt,” siger Julie Lindmann, forperson for Danske Studerendes Fællesråd (DSF), som er en af organisationerne i Ungetrivselsrådet, og som repræsenterer ca. 160.000 studerende.
Den nye undersøgelse, som præsenteres på en konference i dag, viser, at problemerne med stress og sygemeldinger fra studierne faktisk er størst blandt de ældre unge og studerende. Blandt de unge, som er 27 år eller ældre, er det hele 41 %, som har været sygemeldt fra deres uddannelse på grund af stress, viser de nye tal. Flere unge kvinder (33 %) end unge mænd (19 %) vælger at opsøge læge eller droppe ud af studierne på grund af alvorlig stress.
Unges mistrivsel er ikke løst med hjælpepakker og quick-fix
Undersøgelsen kommer på baggrund af en lang periode med fokus på unges trivsel som følge af de langvarige corona-nedlukninger på uddannelsesinstitutionerne. Her valgte Folketinget af flere omgange at afsætte særlige hjælpepakker til unge, som gav flere penge til trivsel på uddannelserne.
”Undersøgelsen viser, at de alvorlige problemer med unges mistrivsel og stress overhovedet ikke er løst med et politisk quick-fix med flere penge. Det bliver et langt, sejt træk af få taget fat om problemerne, når så mange unge fortæller om så dominerende følger af stress,” siger Julie Lindmann.
Den fulde undersøgelse præsenteres i dag onsdag den 8. juni på en ungekonference i DGI-Byen i København med keynote speaker Emma Holten, hvor unge sætter fokus på pres og stress og efterfølgende debatterer løsningsforslag med politiske ordførere. Fokus for dagen er løsninger på udfordringerne – hvad skal der til for at vende udviklingen og få flere unge til at trives. Ungekonferencen er kun for unge i alderen 15-30 år.
"Vi skal have unge på banen. For det er tid til handling," siger Julie Lindmann, forperson i Danske Studerendes Fællesråd.
Øvrige tal fra Ungetrivselsrådet undersøgelse blandt unge
53 % af de unge er helt eller overvejende enige i, at de kun er gode nok, hvis de får topkarakterer på deres uddannelse.
47 % føler i meget høj eller i høj grad, at deres uddannelse presser eller stresser dem til daglig. 20 % føler, at de i mindre grad eller slet ikke kan klare det, der bliver forventet af dem på deres uddannelse.
37 % svarer, at de i meget høj eller i høj grad føler sig presset til at komme hurtigt igennem uddannelsessystemet.
54 % har det sidste halve år følt sig stressede hele tiden eller det meste af tiden.
41 % af de unge har oplevet stresssymptomer i løbet af det sidste halve år. 28 % har på grund af stress besøgt læge eller været sygemeldt fra deres uddannelse.
24 % føler i mindre grad eller slet ikke, at de har nogen at snakke med, hvis de føler sig stressede eller pressede. 43 % oplever i mindre grad eller slet ikke, at de har nem adgang til professionel hjælp.
Undersøgelsen er lavet blandt 1.870 unge fra hele landet, dog med en overvægt af besvarelser fra unge, der bor i Syddanmark (32 pct.) og Hovedstaden (27 pct.). Der er også en overvægt af unge kvinder (69 pct.) og af 15-20-årige (72 pct.) blandt besvarelserne. Alle tre kønskategorier (mænd, kvinder og nonbinære) er inkluderet i analyserne af køn, på trods af at der kun er 42 besvarelser (2 pct.) fra nonbinære unge.
Ungetrivselsrådet er et netværk oprettet i 2020 og består af følgende organisationer:
Det Sociale Netværk / Headspace Danmark
Sammenslutningen Af Unge Med Handicap
Studenterhuset ved Københavns Universitet
Emma holtenJulie Lindmand; Danske Studerendes Fællesrådmistrivselstressstressramte ungestuderendeuddannelseungekonferenceUngetrivselsrådet
For yderligere oplysninger, kontakt:
Julie Lindmann, forperson, Danske Studerendes Fællesråd: Tlf. 28 19 45 00.
Psykiatrifonden er en privat, sygdomsbekæmpende organisation. Vi kæmper for, at alle mennesker med psykisk sygdom og de, som er i risiko for at få det, mødes med forståelse og får den hjælp og rådgivning, de har brug for. I tide.
Følg pressemeddelelser fra Psykiatrifonden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Psykiatrifonden
Organisationer vil have 310.000 glemte børn på dagsordenen7.10.2022 11:50:05 CEST | Pressemeddelelse
De 310.000 børn, der vokser op i familier med psykisk sygdom, skal op af glemmekassen og ind på den politiske dagsorden. Det var sigtet med en tre meter høj glemmekasse, som organisationerne Børns Vilkår og Psykiatrifonden stod bag torsdag. Sundhedsminister Magnus Heunicke, (S), lagde blandt mange andre politikere vejen forbi og erklærede sig enig i, at hvis børnene skal have den hjælp, de har brug for, kræver det en systematisk og tidlig indsats.
Lad os trække 310.000 børn op af glemmekassen6.10.2022 05:00:00 CEST | Presseinvitation
Torsdag den 6. oktober står Børns Vilkår og Psykiatrifonden bag en tre meter høj "glemmekasse" på Christiansborg Slotsplads. Kassen er et aktivistisk monument over de 310.000 børn i Danmark, som vokser op med en mor eller far med psykisk sygdom, og som alt for ofte bliver glemt. Børnene bliver sjældent opsporet og tilbudt den hjælp og støtte, mange kan have brug for.
Ny bog opdaterer vores viden om angst4.10.2022 14:30:00 CEST | Pressemeddelelse
Angst en af de hyppigst forekommende psykiske lidelser, der rammer mennesker i alle aldersgrupper. Det gør Psykiatrifondens nye bog om angst nødvendig og relevant – både for fagpersoner og for de mennesker, der har angst eller kender nogen, der har. Som et frisk pust er denne solide fagbog krydret med skønlitterære passager for at beskrive de følelser, angst vækker i os.
Psykiatrifonden om tiårsplan: For lidt, for løst og for kort27.9.2022 16:39:33 CEST | Pressemeddelelse
Det, politikerne nu har skrevet under på, er ikke en tiårsplan. Psykiatrien og tusinder af mennesker er akut nødlidende, og Psykiatrifonden stiller sig kritisk over for den nye aftale. Særligt det manglende fokus på kvalitet og evidens springer i øjnene sammen med den kortsigtede finansiering, mener formand Torsten Bjørn Jacobsen og direktør Marianne Skjold. Med en helt ny befolkningsundersøgelse fra Epinion i hænderne mener de desuden, at politikerne forregner sig.
Sådan får dit barn en god start efter ferien5.8.2022 06:00:00 CEST | Pressemeddelelse
Efter en lang sommerferie er det skønt for mange børn at komme tilbage til kammerater, lærere eller pædagoger. For andre er opstarten svær, og måske mærker du på dit barn, at overgangen giver udfordringer derhjemme. Her får du fire gode råd til en god start efter ferien af Tina Mastrup, senior fagkonsulent i Psykiatrifonden.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022